पूर्वांचल राज्य दी हुन तक्कर दी रूपरेखा दे मताबक इलाहाबाद, गोरखपुर, वाराणसी, कुशीनगर बगैरा तक्कर फैले इस क्षेत्र च 27 जिले ते 28 संसदीय ते 147 विधान सभा क्षेत्र न। पूर्वांचल राज्य दे गठन गी लेइयै नेताएं दे बछकार किश मतभेद बी कायम न। इक समूह् दा गलाना ऐ जे तकनीकी ते कृषि दे बछकार संतुलन बनाना होग नेईं ते नमां राज्य भार बनी जाग जदके दूए समूह दा बचार ऐ जे जेकर हरियाणा ते उत्तराखंड राज्य बनने दे परैंत तेजी कन्नै प्रगति करी सकदे न तां फ्ही पूर्वाचल गी बक्खरा राज्य कीह् नेईं बनाया जाई सकदा ऐ।